Source: http://www.pravo-za-naravo.si/novice/page/2/
Timestamp: 2019-02-23 15:39:18+00:00

Document:
Pravo za naravo » Novice
Volovja reber: Strokovna literatura
Ubiti jastreb (J.Garzon)
Seznam strokovne literature, ki dokazuje velik naravovarstveni pomen Volovje rebri in dokazuje, da je vpliv postavitve vetrne elektrarne na to območje nesprejemljivo velik. Pomembno za postopek izdajanja okoljevarstvenega soglasja.
Aquarius (2004): Analiza naravnih danosti na lokacijah, primernih za vetrne elektrarne (pdf 2,5 MB)
DOPPS (2009): Elaborat o planinskem orlu (pdf 2,7 MB)
Jagodnik (2008): Sredozemski sokol Falco eleonorae (pdf 0,2 MB)
Jančar (2007): In dubio pro natura (pdf 0,46 MB)
Koalicija za Volovjo reber (2004): Zbornik referatov (pfd 2,3 MB)
Madders (2009): Proposed windfarm at Volovja reber, An independant appraisal of the likely effects on golden eagles (pdf 0,57 MB)
Mihelič (2007): Novi podatki o pojavljanju kotorne Alectoris graeca na Volovji rebri (pdf 0,21 MB)
Mihelič in Genero (2005): Occurance of Grifon vulture in Slovenia in the period from 1980 to 2005 (pdf 1,4 MB)
Mihelič in Brajnik (2006): Nova opazovanja selitve ujed na Volovji rebri (pdf 71 KB)
Tome (2005): Komentar na članek Mihelič & Genero (pdf 90 KB)
Trontelj (2006): Komentar na članek Mihelič & Genero (pdf 0,30 MB)
Rubrika: IBA Snežnik-Pivka, Presoja vplivov na okolje, Volovja reber
Navodilo za iskanje po portalu
(A.Jagodnik)
Strani Pravo-za-naravo so zasnovane tako, da omogočajo karseda enostavno iskanje želenih vsebin. Gradivo je urejeno v obliki krajših prispevkov, do katerih lahko dostopate na več različnih načinov:
Zaznamki: to je način iskanje prispevkov po ključnih besedah, ki jih najdete v spodnjem delu desnega stolpca
Rubrike: na ta način grupirate prispevke po glavnih vsebinskih sklopih
Išči: sivo polje v desnem zgornjem kotu strani omogoča iskanje po celotni vsebini prispevkov
Arhiv: tukaj lahko poišete prispevke po mesecih, ko so se primeri dogajali
Meniji: to je klasičen način dostopanja do vsebin, prek tematskih menijev, kjer se strani razvejujejo po sorodnosti vsebin
Novice: tukaj so zbrani vsi prispevki, razvrščeni kronološko, glede na čas dogajanja
Pravna orodja: v teoriji in praksi so predstavljena orodja, ki jih lahko uporabljamo pri varstvu narave
Zakonodaja: predstavljeni in razloženi so za varstvo narave najpomembnejši predpisi
Večji primeri: tukaj dostopate do prispevkov, ki so povezani z najpomembnejšimi naravovarstvenimi primeri
Rubrika: Uredništvo
Pridružite se omrežju STERNA in pomagajte pri postavitvi digitalne knjižnice za ljubitelje ptic.
Za svoj projekt iščemo nove člane in testne partnerje. Kot pridruženi partner boste:
deležni tehnične podpore pri povezovanju vaših virov in podatkovnih baz z digitalno knjižnico STERNA;
dobili dostop in napotke za uporabo zbirke orodij, pripravljenih za splet, kar vam bo omogočilo semantično obogatitev vaše vsebine in povezavo z omrežjem;
legalizirali metodologijo in pristop omrežja STERNA v podporo skupnosti Evropske digitalne knjižnice;
predstavljeni v omrežju STERNA med njeno vseevropsko potujočo predstavitvijo v letu 2010.
Če bi se nam radi pridružili, stopite v stik z:
Andrea M. Mulrenin
STERNA Project Coordination
Tel: +43-662-2288-304
Fax: +43-662-2288-222
Email: andrea.mulrenin@salzburgresearch.at
Uredba o zavarovanih prostoživečih živalskih vrstah
Uredba o zavarovanih prostoživečih rastlinskih vrstah
Uredba o zvrsteh naravnih vrednot
Pravilnik o presoji sprejemljivosti vplivov izvedbe planov in posegov v naravo
Nacionalni program varstva okolja (NPVO)
Zakon o naravnem rezervatu Škocjanski zatok (ZNRŠZ)
Uredba o določitvi divjadi in lovnih dob
Pravilnik o varstvu gozdov
Uredba o varovalnih gozdovih in gozdovih s posebnim namenom
Zakon o zaščiti živali (ZZZiv)
Podporni zakoni
Zakoni, ki ratificirajo mednarodne konvencije
Zakon o ratifikaciji Aarhuške konvencije (MKDIOZ)
Rubrika: Zakonodaja
Rubrika: Predpisi EU
Odstrel sive vrane 2.
Ponovljeni upravni postopek izdajanja dovljenja za izredni odstrel sive vrane v času lovopusta
Odstrel sive vrane 2003-2008 (ZGS)
Ponovljeni postopek je na kmetijskem ministrstvu stekel zelo hitro. 18.3.2009 je kmetijsko ministrstvo (MKGP) izdalo odločbo o obnovi postopka, že dan prej, 17.3. pa je Zavodu za gozdove (ZGS) naročilo dopolnjeno strokovno mnenje o izrednem odstrelu sivih vran. ZGS je dopolnjeno Strokovno mnenje izdelal 19.3., MKGP pa ga je skupaj z osnutkom nove odločbe na DOPPS poslalo 10.4. Očitno je bil interes po izrednem odstrelu zelo močan. Iz DOPPSa smo naše pripombe na strokovno mnenje in na osnutek odločbe na MKGP poslali 18.4. Na tej točki se je postopek ustavil. Uradniki so očitno presodili, da nimajo dovolj trdnih strokovnih in pravnih argumentov, da bi sploh lahko izdali zakonito odločbo o izrednem odstrelu vran.
Strokovno mnenje in posledično osnutek odločbe imata številne pomanjkljivosti. Največji problem je, da ni ustrezno povzeta pravna podlaga. Brez natančnega pregleda nad pravili za dovoljevanje izrednega odstrela namreč ni mogoče pripraviti relevantnih strokovnih podatkov. Ker Strokovno mnenje ZGS pravne okvirje podaja zelo približno, je tudi strokovna argumentacija pomanjkljiva in v znatni meri tudi nerelevantna, saj navaja vrsto podatkov, ki za ta primer nimajo pomena.
Strokovno mnenje ZGS tudi ne definira jasno problemov, ki naj bi jih povzročale sive vrane in ki jih želi reševati. Ker problemov jasno ne vidi, tudi ne išče najbolj optimalnih rešitev. Navedbe o problemih so pavšalne in večinoma niso podprte z jasnimi podatki.
Dopolnjeno strokovno mnenje Zavoda za gozdove, 19.3.2009 (pdf 2,2 MB)
Pripombe DOPPS na Strokovno mnenje ZGS in na osnutek odločbe, 18.4.2009 (pdf 0,2 MB)
Rubrika: Odstrel sivih vran
Rubrika: Kobile
Rubrika: IBA Ljubljansko barje, Natura 2000, Prijava inšpekciji, Uredba o zavarovanih živalskih vrstah
Kliping primera: Izredni odstrel sive vrane
6.3.2009 Delo: Nezakonito in neetično nad vrane
24.3.2009 Jana: Nespametni birokrati nad pametne vrane
Rubrika: HE Mura, IBA Mura
Rubrika: IBA Snežnik-Pivka, Natura 2000, Prijava inšpekciji, Volovja reber
Status delovanja v javnem interesu varstva okolja
Če želi društvo preprečiti škodljiv poseg v prostor je ključno, da se vključi v postopek presojanja vplivov na okolje. Vključiti se mora kot stranski udeleženec v postopek, ker le tako lahko realno kaj premakne. Tukaj pa naletimo na problem. Država dela vse, da bi društvom sodelovanje v postopku preprečila. Z Zakonom o varstvu okolja je določila, da lahko sodelujejo le društva, ki pridobijo status delovanja v javnem interesu. Pogoje za pridobitev tega statusa pa je postavila tako visoko, da so za večino društev nedosegljiva.
Vlogo za pridobitev statusa z vsemi zahtevanimi dokazili smo vložili 8.10.2008. Glede na to, da je DOPPS že prej imel status delovanja v javnem interesu ohranjanja narave, je naša vloga precej enostavnejša. Ključni problem pa je poročilo revizorske hiše, ki pomeni za društvo zelo velik strošek.
Ministrstvo je imelo za izdajo (ali zavrnitev) odločbe o statusu 30 dni časa, vendar zakonskega roka ni spoštovalo. Zato smo 21.11.2008 na ministrstvo poslali urgenco. Tudi na to nismo dobili odgovora.
Kljub temu, da smo izpolnili vse predpisane pogoje, nam je okoljsko ministrstvo status podelo šele po enajstih mesecih, šele po več pisnih in ustnih urgencah ter po posredovanju urada varuha človekovih pravic.
Na DOPPSu ocenjujemo, da Slovenija s tem, ko društvom nalaga nerealno visoke zahteve za pridobitev statusa, krši določila Aarhuške konvencije, ki državljanom jamči pravico do sodnega varstva v okoljskih zadevah.
DOPPS: Vloga za pridobitev statusa po ZVO, 8.10.2008 (pdf 0,1 MB)
DOPPS: Urgenca na MOP, 21.11.2008 (pdf 0,1 MB)
MOP: Odločba o podelitvi statusa, 31.8.2009 (pdf 0,17 MB)
Rubrika: Aarhuška konvencija, Status delovanja v javnem interesu
Sodelovanje javnosti pri sprejemanju okoljskih predpisov
Ureditev sodelovanja javnosti pri sprejemanju predpisov pomembnih za varstvo okolja v slovenskem pravnem redu.
Čeprav je Slovenija ratificirala Aarhuško konvencijo, ki javnosti jamči pravico do sodelovanja pri sprejemanju okoljskih predpisov, že leta 2004, smo konkretno pravno ureditev področja dočakali šele po intervenciji Ustavnega sodišča 2008.
Problematika je bila urejena z novelo Zakona o varstvu okolja, ki je bila sprejeta julija 2008, in sicer v novem 34.a členu. Ključne so naslednja pravila:
organ, ki pripravlja nov predpis, mora pred njegovim sprejemom osnutek predpisa javno razgrniti za 30 dni; v tem času ima vsakdo pravico podati pripombe na osnutek
“sprejemljive pripombe” (karkoli že to pomeni), je organ dolžan vključiti v predpis; prav za vse pripombe pa je dolžan napisati obrazloženo stališče, v katerem mora navesti razloge za sprejem oz. za zavrnitev pripomb; vsa obrazložena stališča je organ dolžan objaviti na svetovnem spletu
Rubrika: Aarhuška konvencija, Odstrel velikih zveri, Ustavna pobuda
Kazenski zakonik, člen 258
258. člen (Nevestno delo v službi)
Uradna oseba, ki zavestno krši zakone ali druge predpise, opušča svoje nadzorstvo ali kako drugače očitno nevestno ravna v službi, čeprav predvideva ali bi morala in mogla predvidevati, da lahko nastane zaradi tega hujša kršitev pravic drugega ali škoda na javni dobrini ali premoženjska škoda, in res nastane kršitev oziroma večja škoda, se kaznuje z denarno kaznijo ali zaporom do enega leta.
Rubrika: Kazenski zakonik
IBA Črete
Opredelitev novega Mednarodno pomembnega območja za ptice v Sloveniji: IBA Črete
Mednarodno pomembna območja za ptice (IBA) predstavljajo globalno omrežje območij, ki so ključnega pomena za ohranjanje ptic. V Sloveniji jih določa DOPPS – BirdLife Slovenija. V IBA inventarju iz leta 2003 je bilo za Slovenijo določenih 25 IBA območij. Določena so bila na osnovi najboljših podatkov, razpoložljivih v tistem času.
V zadnjih letih potekajo intenzivne ornitološke raziskave po vsej državi. Na osnovi novih spoznanj se kaže potreba po revidiranju nekaterih IBA območij. Najbolj očitna je bila ta potreba v primeru zadrževalnika Medvedce na Dravskem polju, ki doslej ni bil opredeljen kot IBA območje. Novejše raziskave so pokazale, da je tukaj eno od petih najpomembnejših območij v državi za gnezditev naslednjih treh kvalifikacijskih vodnih vrst ptic:
čapljica Ichobrychus minutus, 3-8 parov; tretje najpomembnejše območje v državi
kostanjevka Aythya nyroca, 3-5 parov; najpomembnejše območje v državi
grahasta tukalica Porzana porzana, 5-15 parov; tretje najpomembnejše območje v državi
Zadrževalnik Medvedce (D.Bordjan)
Predlog za opredelitev novega IBA s trokovno utemeljitvijo smo pripravili na DOPPS spomladi 2008, uradno pa je bilo opredeljeno 30.5.2008, ko so izpolnjevanje strogih meril potrdili strokovnjaki BirdLifove centrale v Cambridgeu.
IBA Črete obsega Zadrževalnik Medvedce, ki je življenjski prostor treh kvalifikacijskih vodnih vrst ptic, in pet gozdičev, kjer gnezdijo velike ujede (belorepec in črni škarnik). Površina IBA Črete znaša 324 hektarov.
Strokovna utemeljitev novega IBA Črete, DOPPS 4.6.2008
Pravna utemeljitev obveznega ohranjanja IBA Črete, DOPPS 7.1.2009
Rubrika: IBA Črete
Ustavno sodišče: ZON je neustaven
Ustavno sodišče je odločilo, da je Zakon o ohranjanju narave v neskladju z ustavo, ker ne ureja sodelovanja javnosti pri sprejemanju podzakonskih predpisov. Gre za pomembno sodbo, ki daje ustrezno veljavo Aarhuški konvenciji.
Logotip Ustavnega sodišča
Na pobudo Društva za osvoboditev živali je Ustavno sodišče presojalo ustavnost predpisov, s katerimi je okoljski minister leta 2006 dovolil odstrel 100 medvedov: Uredbe o zavarovanih prostoživečih živalskih vrstah in Pravilnika o odstrelu medvedov.
Ustavno sodišče je oba podzakonska akta razveljavilo. Od vseh s strani Društva očitanih nezakonitosti, se je sodišče osredotočilo le na eno: na kršitev Aarhuške konvencije. Ta javnosti med drugim jamči pravico do sodelovanja pri sprejemnju predpisov, pomembnih za okolje. Ustavno sodišče je šlo še dlje od pobude Društva. Odločilo je, da je celo krovni zakon za področje ohranjanja narave neustaven, ker ne ureja sodelovanja javnosti pri sprejemanju podzakonskih predpisov.
Ocenjujemo da gre za daljnosežno odločitev Ustavnega sodišča. Pričakujemo, da bo omogočila bistevno večjo transparentnost pri delu države na področju varstva okolja.
Parlament je neustavnost ZON odpravil z novelo Zakona o varstvu okolja, kjer je v novem 34.a členu predpisal pravila za sodelovanje javnosti pri sprejemanju predpisih na vseh področjih povezanih z varstvom okolja. Več…
Odločba Ustavnega sodišča št. U-I-386/06-32 o neustavnosti ZON
Rubrika: Aarhuška konvencija, Odstrel velikih zveri, Uredba o zavarovanih živalskih vrstah, Ustavna pobuda

References: In dubio
 sodišče 
 sodišče 
 sodišče 
 sodišče 
 sodišče